**Įvardžiuotinės formos**

**Įvardžiuotinės formos yra būtinos:**

* kai pasakoma daiktų rūšis, tam tikras tipas (aukštoji mokykla, senieji raštai);
* sudarant terminą (statusis kampas, nekilnojamasis turtas, uždaroji akcinė bendrovė);
* pabrėžiant savitą ypatybę, ypač būtina, kai būdvardis ar dalyvis sudaiktavardėjęs (slaptieji dokumentai, atsiskaitysime grynaisiais);
* įvardijant institucijų, įstaigų, pareigybių pavadinimus (vyriausioji buhalterė, atsakingoji sekretorė, Aukščiausiasis Teismas);
* pasakant išskirtinę datą (Vasario šešioliktoji, Kovo vienuoliktoji)

**Įvardžiuotinės formos nevartotinos kokybinei daikto ypatybei reikšti:**

* Gyventojai, norintieji (= norintys) gauti kompensacijas, turi kreiptis Šilalės rajono savivaldybės administracijos priimamąjį.
* Lietuvos piliečiai, vykstantieji (= vykstantys) į užsienį, privalo turėti asmens dokumentą.
* Pasaulyje yra daug mokslo šakų, tarpusavyje susijusiųjų (= susijusių) ir viena kitą papildančiųjų (= papildančių).
* Neturintieji (= neturintys) darbo žmonės registruojami Užimtumo tarnyboje.